《送南京大鸿胪刘克柔》
明代·湛若水

鸿胪出尚方，飘飘下五云。踟蹰即长路，瞻恋犹枫宸。

朱光发大即，长养同维新。阳刚尚微郁，阴姤讵能沦。

两都景不殊，欣戚齐疏亲。斗杓解斟酌，羲和无停轮。

谁能回元气，祈此万年春。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。